Iwala lbaṭel deg tmurt yečča uẓiḍuḍ, ur yessusem ara, isugen-it-id d tifelwiyin n umezgun, yal tafelwit d asekkir. Yis-s i d-yefka udem n tmurt i dyeffɣen seg twaɣit n umnekcam ɣer tsertit tayiwent n udabu i iḥebsen neɣ yenfan yal win yerǧan tilelli d tugdut, adabu i yenfan irgazen yettenfalin s yimru, wid yettleqqimen awal s tira, wid i inudan deg tnaṣlit d tmagit n uɣref yezgan d umennuɣ d tudert seg wasmi i d-tebna ddunit.